Nagylózs Község Önkormányzata Képviselő-testülete

Ügyiratszám: 117-30 /2013NL
Jegyzőkönyv
Készült: Nagylózs Község Önkormányzata Képviselő-testületének 2013. október 2. napján 17 órakor megtartott rendkívüli testületi üléséről.
Jelen vannak:          
Tóthné Szigeti Éva – polgármester
Pintér József - alpolgármester
			Bors István
Hegyi István 
                                   Kalló János – képviselők
			Fücsökné Torma Lívia - jegyző		
			Olaszyné Fülöp Anita – aljegyző

Tóthné Szigeti Éva: Köszöntöm a Képviselő-testület tagjait a jegyző, és az aljegyző Asszonyt és meghívott vendégünket Budai Andrást a Kapuvári Vízitársulat képviseletében.
Megállapítom, hogy a Képviselő-testület határozatképes, a megválasztott 5 fő képviselőből 5 fő jelen van. További napirendi pont felvételére javaslat nem történt, javaslom a Meghívóból megismert napirend elfogadását.
A képviselő-testület 5 igen szavazattal, ellenszavazat és tartózkodás nélkül a következő határozatot hozta: 
 83/2013. (X.02.) Kt. határozat
 Nagylózs Község Önkormányzatának Képviselő-testülete a testületi ülés napirendi pontjait az alábbiak szerint elfogadta:
Napirendi pontok:
Nyílt ülés:
1. Napirendi pont
Beszámoló a Képviselő-testület 2013. évben hozott határozatainak végrehajtásáról
Előadó: Tóthné Szigeti Éva – polgármester

2. Napirendi
A Zsigmond utca útépítése valamint a kapcsolódó árok megépítése
Előadó: Tóthné Szigeti Éva – polgármester

3. Napirendi pont
A Kossuth L. utca ( páros oldal )  csapadékelvezetési problémáinak megbeszélése
Előadó: Tóthné Sziget Éva – polgármester

4. Napirendi pont
Egyéb döntést tájékoztatást igénylő ügyek
Felelős: Tóthné Szigeti Éva – polgármester
Határidő:azonnal
                                                                                                                       1. napirendi pont
Beszámoló a Képviselő-testület 2013. évben hozott határozatainak végrehajtásáról

Olaszyné Fülöp Anita: Kérem engedjék meg, hogy összefoglaló tájékoztatást adjak a 2013. évi testületi ülésekről, a hozott határozatokról. 
A meghívó mellékleteként kiküldésre kerülő határozatok nyilvántartása alapján az önkormányzat képviselő-testülete 2013. évben 13 alkalommal megtartott ülésén összesen 82 határozatot hozott.

Nagy változás a tavalyi évhez képest, hogy zárt ülés tartására két alkalommal került sor, melyen 1 fő részesült rendkívüli átmeneti segélyben. 2012. évben szinte hónapról-hónapra érkezett az önkormányzathoz ilyen tárgyú kérelem.

A tavalyi évben az önkormányzatok a jogszabályban meghatározott kötelezettségüknek eleget téve felülvizsgálták önkormányzati társulásaikat, e tárgyban 18 határozat született.

14 db döntést hozott a testület pályázatokkal kapcsolatban. Az árvíztározó projekt zárása a héten megtörtént. Az önkormányzat részéről beadásra került 1 db Leader pályázat autonóm önellátó térséggé válás (megújuló energia) tárgyban.
Nagylózs településről további két civil szervezet (Ügyesen Egyesület – kultúrterem berendezése, rendezvények; Sport Klub – kilátó építése) nyújtott be pályázatot e szervezethez. Várjuk a bírálati döntést.

Az óvoda felújításával és bővítésével kapcsolatban 5 db döntést hozott a testület.

Jogszabályi előírás, hogy az ülés napirendi pontját határozattal kell elfogadni, mely esetünkben – sok testületi ülés – növeli a döntések számát.

Kiemelkedőbb fontosságú döntések:
· Településszerkezeti terv elfogadása
· Beiskolázási körzetekről szóló döntés
· 2013. évi Közbeszerzési terv elfogadása
· Esélyegyenlőségi terv jóváhagyása
· 2014. évi Bursa pályázathoz történő csatlakozás

Kérem, ha a határozatokkal kapcsolatban kérdésük és észrevételük van, tegyék fel kérésüket.

Tóthné Szigeti Éva: Köszönjük a tájékoztatást, ha nincs kérdés, kérem a beszámoló elfogadását.

A képviselő-testület 5 igen szavazattal, ellenszavazat és tartózkodás nélkül a következő határozatot hozta: 



 84/2013. (X.02.) Kt. határozat
Nagylózs Község Önkormányzatának Képviselő-testülete a Képviselő-testület 2013. évben hozott határozatainak végrehajtásáról szóló beszámolót megismerte, elfogadja.
Felelős:Tóthné Szigeti Éva – polgármester
Határidő:azonnal
                                                                                                                       2. napirendi pont
A Zsigmond utca útépítése valamint a kapcsolódó árok megépítése

Tóthné Szigeti Éva: 2013. évi költésvetésünkben 3, 47 millió forint összeggel szerepelt a Zsigmond utca építése. A kivitelezési árajánlatok bekérését megelőzően, a korábban készült tervek ismeretében egyértelművé vált, hogy a tervekben szereplő paraméterekkel ebből az összegből nem építhető meg. 

2013. évi áprilisi testületi ülésen döntés született arról, hogy az önkormányzat a terveknek megfelelően kívánja megépíteni az utat. A határozat tartalmazta továbbá azt, hogy amennyiben az árajánlatok meghaladják a költségvetésben szereplő összeget, elbírálásukhoz a szerződés megkötését megelőzően testületi döntés szükséges. Az út megépítésére vonatkozó árajánlaton túlmenően további árajánlatot kértünk be földárok illetve átereszek építésére, a csapadékvíz levezetése céljából.
A legkedvezőbb árajánlatot a Kapuvári Vízitársulat nyújtotta be.

Budai András: A munkát úgy vállaljuk el – korábbi megbeszélésünkkel megegyezően -, hogy az egyik oldalon árkot is építünk, valamint 3 telekhez, melyeken már folyamatban van az építkezés „ bejáratot”.
A tervek szerint az út alatt vezetnénk el a csapadékvizet, figyelembe véve a meglévő gázvezetéket. A hídnál homokfogó betonaknát építünk, majd így csatlakoznánk rá a már megépített rendszerhez.
Amennyiben a testület döntése szerint a munkát mi készíthetjük el, a munkaterület átadás már ezen a héten, pénteken megtörténhet. Első lépésként a gázvezetéket kell kitűzni és vizsgálni kell a talajszerkezetet.

A képviselő-testület 5 igen szavazattal, ellenszavazat és tartózkodás nélkül a következő határozatot hozta: 
85/2013. (X.02.) Kt. határozat
Nagylózs Község Önkormányzatának Képviselő-testülete úgy dönt, hogy  a Zsigmond u. útépítési munkainak valamint a szükséges földárok és átereszek megépítésével a legkedvezőbb árajánlatot benyújtó Kapuvári Vízitársulatot bízza meg.
Felhatalmazza Tóthné Szigeti Éva polgármestert a határozat mellékletét képező Ajánlatok alapján elkészített Szerződés  aláírására.
Felelős:Tóthné Szigeti Éva – polgármester
Határidő:azonnal
                                                                                                                       3. napirendi pont
A Kossuth L. utca ( páros oldal )  csapadékelvezetési problémáinak megbeszélése

Tóthné Szigeti Éva: A Kossuth utca páros oldalán lévő ingatlanok tulajdonosai jelezték, hogy a telkek mögött húzódó árokrendszer eltömődött, elgazosodott, nem vezeti le rendesen a csapadékvizet. 
Helyszíni bejárás során meggyőződtem a probléma valósságáról és nagyságrendjéről. Egyeztető tárgyalásra hívtam az érintett ingatlanok tulajdonosait, melyre 2013. szeptember 25-én került sor. 
Érintetteknek sikerült teljes egyetértésben megbeszélni a feladatokat. Az ingatlanok tulajdonosai vállalták, hogy megteszik a szükséges tisztítási feladatokat az ingatlanaik mögött, de a  kanálisba vezető árokszakasz tisztítása elengedhetetlen.
Megkerestem a Kapuvári Vízitársulat munkatársát, Budai Andrást, aki szakmai segítséget nyújtott. A levezető árokszakasz tisztítását a Kapuvári Vizitársulat elvégezte.

A képviselő-testület 5 igen szavazattal, ellenszavazat és tartózkodás nélkül a következő határozatot hozta: 
 86/2013. (X.02.) Kt. határozat
Nagylózs Község Önkormányzatának Képviselő-testülete a Kossuth utca mögött jelentkező csapadékvíz elvezetési problémák megoldására tett intézkedéseket megismerte, elfogadja. Felelős:Tóthné Szigeti Éva – polgármester
Határidő:azonnal

                                                                                                                       4. napirendi pont
Egyéb döntést tájékoztatást igénylő ügyek

Tóthné Szigeti Éva: Az utolsó testületi ülés óta történtekről szeretném röviden tájékoztatni a T. Képviselőket:

- A nagylózsi 186,187 hrsz-ú ingatlan megvásárlása – a testület döntése szerint megvalósult.
- Az „Itthon vagy, Magyarország szeretlek!” rendezvény megtartásában önkormányzatunk is részt vett.
- A héten a Magyar Államkincstár ellenőrzésére került sor, melynek során az óvodai étkeztetésre, valamint a szociális étkeztetésre igényelt normatívák jogszerű felhasználását vizsgálták. Az ellenőrök előzetes, szóbeli tájékoztatása alapján mindent rendben találtak.
- Lehetőség van rehabilitációs támogatásban részesülő személy foglalkoztatására pályázatot benyújtani, melyet önkormányzatunk 1 fő esetében ki is szeretne használni. 
Így a munkavállaló – település- karbantartó munkakör – teljes bérköltségét az állam fizeti.

- További három fő közfoglalkoztatottat szeretnénk felvenni áprilisig, a téli közfoglalkoztatás keretében erre lehetőség is van. A település karbantartási munkákat egy fő nem tudja ellátni, a téli hó eltakarítási és síkosság-mentesítési feladatok elvégzése is több főt igényel. 
Új feladatként jelentkezik az árvíztározó környékének rendben tartása. 
E pályázat keretében vállaltuk, hogy 2 fő közfoglalkoztatottat alkalmazunk, mely vállalásnak kötelezettségünk eleget tenni. 1 fő tanfolyamon való továbbképzésére is lehetőséget kapunk.

- 2011. október hónapban önkormányzatunk Adásvételi Szerződés Módosítást írt alá a nagylózsi 302/3 hrsz-ú ingatlan tulajdonosaival. 

Az ingatlan tulajdonosai az okiratba foglalt kötelezettségüknek – lakóház építése, használatba vételi engedély megszerzése 2013. szeptember 30-ig nem tettek eleget. Önkormányzatunk a szerződésben biztosított jogköre alapján kezdeményezi a földhivatalnál – a szerződéstől történő egyoldalú elállást követően -, az eredeti állapot helyreállítását.

2013. október 5. napján kerül sor Bel Canto Vegyeskari Egyesület 20 éves fennállásának megünneplésére. Javasolnám, hogy az önkormányzat részéről is köszöntsük az énekkart, mivel az elmúlt 20 évben fellépéseikkel színesítették településünk rendezvényeit, vendégszerepléseikkel öregbítették falunk jó hírét az ország más tájain és külföldön is. 
Nem elsősorban anyagi támogatásra gondolok.

Pintér József: Az önkormányzat létrehozta korábbi rendeletével a Nagylózsért címet. Szerintem az énekkar megérdemelné.

Olaszyné Fülöp Anita ismerteti a rendelet vonatkozó szakaszát: Nagylózsért cím adományozható annak a személynek, illetve azoknak a személyeknek, társadalmi, gazdasági szervezeteknek, akik vagy amelyek a község fejlesztésében, a társadalmi, gazdasági, szociális, kulturális, egészségügyi ágazat valamelyikében kiemelkedően hasznos munkát végeztek, s ezáltal maradandó értéket alkottak. 

A Nagylózsért cím négyévente adományozható.A cím mellé pénzjutalom jár, melynek összege szervezet esetén 30 000 Ft.

Pintér József: Javaslom, hogy az önkormányzat adományozza az énekkarnak a Nagylózsért címet, a rendeletben meghatározott pénzjutalommal. 

A képviselő-testület 5 igen szavazattal, ellenszavazat és tartózkodás nélkül a következő határozatot hozta: 




 87/2013. (X.02.) Kt. határozat
Nagylózs Község Önkormányzatának Képviselő-testülete a Bel Canto Vegyeskari Egyesület részére, a Nagylózs Község Önkormányzatának 7/1998. évi (VIII.4.) számú rendeletének 3. § - ban foglaltak szerint Nagylózsért címet valamint 30 000 Ft összegű pénzjutalmat adományoz.
Felelős: Tóthné Szigeti Éva – polgármester
Határidő: azonnal


Miután több napirendi pont nem volt, Tóthné Szigeti Éva polgármester az ülést 18 óra 15 perckor bezárta.

K.m.f.

 Tóthné Szigeti Éva                                                                              Fücsökné Torma Lívia
   alpolgármester                                                                                              jegyző



				               Helyettesíti:


									  Olaszyné Fülöp Anita
										 aljegyző



				



					

				






